…Дзіцячыя гады Пяўцова і яго дзвюх старэйшых сёстраў прайшлі ў Антопалі. Усе яны хрысціліся ў мясцовай Свята-Уваскрасенскай царкве, якую пабудавалі за 25 гадоў да нараджэння Іларыёна. Ну а потым сям’я пераехала ў Вільню. Хто былі і чым займаліся яго далёкія і блізкія продкі, пра што марыў юнак у дзяцінстве — невядома, акрамя таго, што яго бацька працаваў кантралёрам нейкага акцызнага ведамства, і што з малых гадоў будучы акцёр добра навучыўся іграць на скрыпцы.